# Will Sliney

Will Sliney és un dibuixant de còmics irlandès. És conegut pel seu treball en còmics com la sèrie Fearless Defenders de Marvel Comics, la novel·la gràfica Celtic Warrior: The Legend of Cú Chulainn i les sèries mensuals Spider-Man 2099 i Ben Reilly: The Scarlet Spider, així com diverses sèries de l'univers de la guerra de les galàxies. Des de 2020 presenta breus lliçons de dibuix. El canal SX3 emet les sèries "Dibuixa amb en Will Sliney" i "Com dibuixar còmics amb en Will Sliney".

## Primers anys

Will Sliney és de Ballycotton al comtat de Cork i va anar al Cork Institute of Technology on es va graduar en Multimèdia.

## Carrera

La carrera de Sliney va començar a petites publicacions de premsa irlandesa i britànica abans de passar a crear art per a còmics de Farscape per a Boom! Studios.
El 2013 va començar a treballar en Marvel Comics, i el 2014 va començar una nova sèrie de Spider-Man 2099. El seu primer treball per l'univers de la guerra de les galàxies a Marvel va ser el primer anual de Doctor Aphra el 2017.
El 2016 va crear una aplicació gratuita per a Android amb el seu germà per aprendre a dibuixar anomenada Learn How to Draw.
El 2019 va comprar una càmera pensant en fer un vídeo per a YouTube. Com a conseqüència del confinament per la pandèmia de la COVID-19 va començar a ensenyar a dibuixar per internet.
| « | (anglès) I bought a camera in the Black Friday sales of 2019, thinking it would be fun to make a YouTube video. A couple of months later I was on national telly with the same camera. It was bonkers. | (català) Vaig comprar una càmera a les rebaixes del Black Friday del 2019, pensant que seria divertit fer un vídeo de YouTube. Un parell de mesos després estava a la televisió nacional amb la mateixa càmera. Era una bogeria. | » |
Des del març de 2020, Sliney ha presentat breus lliçons de dibuix en el segment "We Will Draw" (nosaltres dibuixarem, amb un joc de paraules amb el seu nom i la forma futura en anglès) a Home School Hub de RTÉ Television. La seva sèrie "Dibuixa amb en Will Sliney" (Will Sliney's Draw with Will) es va emetre a Irlanda el 2021 i ha estat doblada al català i emesa per SX3. Del mateix any és "Com dibuixar còmics amb en Will Sliney" (Will Sliney's Storytellers), igualment doblada al català i emesa pel mateix canal. Ambudes sèries estan disponibles en la plataforma de l'SX3.

## Vida personal

Es va declarar a la seva nòvia el setembre de 2015 i el seu primer fill va néixer l'agost de 2018. La seva esposa és professora.
Sliney és un voluntari de la Royal National Lifeboat Institution (RNLI) amb seu local. Una vegada va rescatar un dofí esgotat que s'havia quedat encallat al bogland de Ballinamona. També és aficionat a l'Everton des de fa temps i ha creat art per a ells.

## Bibliografia
### Marvel Comics

Només s'inclouen els còmics en què fa com a mínim dibuix a llapis a les pàgines interiors.
* A+X núm. 18 (2012)
* All-New X-Factor núm. 20 (2014)
* The Amazing Spider-Man vol.4 núm. 1 (història complementària de cinc pàgines) (2014)
* The Amazing Spider-Man vol.5 núm. 1 (història complementària de cinc pàgines) (2015)
* AXIS: Hobgoblin núm. 2 (2014)
* Ben Reilly: The Scarlet Spider núm. 6-10, 12-13, 15-17, 19-23 (2017-18)
* Castle: Unholy Storm (2014)
* Fearless Defenders núm. 1-6, 8-12 (2013-14)
* Revolutionary War: Knights of Pendragon núm. 1 (2014)
* Secret Wars 2099 núm. 1-5 (2015)
* Spider-Man 2099 vol.2 núm. 1-4, 6-12 (2014)
* Spider-Man 2099 vol.3 núm. 1-25 (2015)
* Star Wars vol.6 núm. 25 (2022)
* Star Wars: Age of Rebellion - Princess Leia núm. 1 (2019)
* Star Wars: Beckett núm. 1 (història complementària de 12 pàgines) (2018)
* Star Wars: Doctor Aphra Annual 1 (juntament amb Marc Laming) (2017)
* Star Wars: Galaxy's Edge 1-5 (2019)
* Star Wars: The Halcyon Legacy 1-5 (2022)
* Star Wars: Revelations vol.2 núm. 1 (història de sis pàgines) (2024)
* Star Wars: Solo Adaptation núm. 1-7 (2018-19)
* Star Wars: The Rise of Kylo Ren núm. 1-4 (2020)
* The Superior Foes of Spider-Man núm. 31 (2013)
* Superior Spider-Man núm. 31 (2013)
* Superior Spider-Man Team-Up núm. 8 (2013)

### Altres

* Atomic Rocket Group 66 núm.1-2 (2007) (Atomic Diner)
* Celtic Warrior: The Legend of Cú Chulainn (The O'Brien Press) (2013)
* Farscape núm. 1-24 (BOOM!) (2009-2011)
* Farscape: Strange Detractors núm. 1-4 (BOOM!) (2009)
* FutureQuake (2003)
* Infinity Companion (2014)
* Kill Shakespeare núm.2 (2010) (IDW)
* MacGyver: Fugitive Gauntlet (Image Comics) (2012)
* Memoir núm. 3 (2011)
* Pigs (2011)
* Steed and Mrs. Peel vol. 2 núm.1 (2012)

## Referències

* 1 2 Fitzpatrick, Richard «Comic Illustrator Will Sliney». , 03-12-2013.
* ↑ Leogue, Joe «Comic creator Will Sliney». , 27-07-2016.
* ↑ «Will Sliney Heads up 2015 Cork ComicCon». .
* ↑ Ahlstrom, Dick «Comic Book Creation». , 10-11-2015.
* 1 2 «Issue Checklist for Creator Will Sliney» (en anglès). Grand Comics Database. [Consulta: 12 abril 2024].
* 1 2 «DIBUIXA AMB EL WILL SLINEY». CCMA. [Consulta: 12 abril 2024].
* 1 2 «COM DIBUIXAR CÒMICS AMB EL WILL SLINEY». eldoblatge.cat. [Consulta: 12 abril 2024].
* 1 2 «Totes les sèries i programes de l'X3». CCMA. [Consulta: 12 abril 2024].
* ↑ Brun, Daniel. «NOTICIA Will Sliney crea una aplicación gratuita para aprender a dibujar» (en castellà). tomosygrapas.com, 26-10-2016. [Consulta: 12 abril 2024].
* 1 2 3 Power, Ed. «Marvel illustrator Will Sliney: ‘There were no examples of see it, be it when I was younger’» (en anglès). The Irish Examiner, 01-10-2023. [Consulta: 12 abril 2024].
* ↑ «#WeWillDraw: Learn how to draw with Will Sliney». RTÉ, 14-05-2020. Arxivat de l'original el 2020-04-16. [Consulta: 27 maig 2020].
* ↑ , 14-09-2015.
* ↑ «Will Sliney on Twitter» (en anglès). Twitter.
* ↑ «Will Sliney took a break from drawing superheros to rescue a dolphin». .
* ↑ «Lifeboat comes to rescue of stranded dolphin». The Irish Times, 21-03-2013. [Consulta: 14 setembre 2021].
* ↑ «Everton unveil new GREEN third kit - and use Marvel comic book artist to launch it». [Consulta: 30 juliol 2015].
* ↑ «Sliney, Will» (en anglès). The Unofficial Handbook of Marvel Comics Creators. [Consulta: 13 abril 2024].
* ↑ «Atomic Rocket Group 66 Graphic Novel / Trade by Atomic Diner» (en anglès). Comic Collector Live. [Consulta: 13 abril 2024]. (veure títols de crèdit a les portades dels dos números vinculats a la pàgina)
* ↑ «Kill Shakespeare #2 - The Blast of War» (en anglès). Grand Comics Database. [Consulta: 13 abirl 2024].